గురువారం, 11 జులై 2019 (15:36 IST)
అసెంబ్లీ ప్రశ్నోత్తరాల సమయంలో జగన్‌ మాట్లాడుతూ, 'నేను వెళ్లినా.. వెళ్లకపోయినా వాళ్లు ప్రాజెక్టు పూర్తి చేశారు. కాళేశ్వరం ప్రాజెక్టు తెలంగాణ ప్రభుత్వం పూర్తి చేస్తుంటే చంద్రబాబు ఏం చేశారు. కర్ణాటకలోని ఆల్మట్టి డ్యామ్‌ ఎత్తు పెంచింది చంద్రబాబు ప్రభుత్వ హయాంలోనే కదా.. ఆల్మట్టి ఎత్తును 519 మీటర్ల నుంచి 524 మీటర్లకు పెంచుకుంటూ పోతే ఆయన ఏం చేశారు' అంటూ నిలదీశారు. అంత ఎత్తుకు పెంచుకుంటూ పోతే మనకు నీళ్లు ఎలా వస్తాయో కనీసం ఆలోచించారా? అని విమర్శించారు. తెలుగు రాష్ట్రాల మధ్య సఖ్యత ఉన్నందుకు సంతోషించాలని సీఎం జగన్‌ అన్నారు.
చంద్రబాబు పాలన వల్లే ఆంధ్ర రాష్ట్రం అధ్వానస్థితిలో పడిందని సీఎం జగన్‌ విమర్శించారు. గోదావరి నీళ్లు శ్రీశైలం, సాగర్‌కు తీసుకువెళ్లే కార్యక్రమం జరిగితే మంచిదే కదా అని ముఖ్యమంత్రి అన్నారు. 'శ్రీశైలం, సాగర్‌కు నీళ్లు వస్తే రెండు రాష్ట్రాలకు వాటాలుంటాయి కదా? గోదావరి జలాలు వస్తే ఏపీ, తెలంగాణలోని జిల్లాలు బాగుపడతాయి. నీళ్లు వస్తే సంతోషించాల్సింది పోయి విమర్శలు చేస్తారా? శ్రీశైలం, సాగర్‌ రెండు రాష్ట్రాల సరిహద్దుల్లో ఉన్నాయి. రాష్ట్రాన్ని విభజించేటప్పుడు శ్రీశైలం, సాగర్‌ మాకు కావాలని ఎందుకు అడగలేదు. గోదావరి జలాలు కృష్ణా ఆయకట్టుకు వస్తే మంచి విషయమే కదా? వాస్తవ పరిస్థితులను అర్థం చేసుకొని హర్షించాల్సిందిపోయి రాజకీయాలు చేస్తారా?' అని జగన్ మండిపడ్డారు.
guruvaram, 11 julai 2019 (15:36 IST)
assembley prasnottaraala samayamlo jagan maatlaadutuu, 'nenu vellina.. vellakapoyina vaallu praajektu puurti chesaru. kaleshwaram praajektu telamgaana prabhutvam puurti chestunte chandrababu yem chesaru. karnaatakalooni almatti dyame ettu penchindi chandrababu prabhutva hayamlone kada.. almatti ettunu 519 meaterla nunchi 524 meetarlaku penchukuntuu pothe aayana yem chesaru' antuu niladeesaaru. anta ettuku penchukuntuu pothe manaku neellu ela vastayo kaneesam alochinchara? ani vimarsinchaaru. telugu rashtrala madhya sakhyata unnanduku santoshinchaalani cm jagan annaru.
chandrababu paalana valle aandhra rashtram adhvaanasthitilo padindani cm jagan vimarsinchaaru. godavari neellu srisailam, saagarnuku teesukuvelle kaaryakramam jarigithe manchide kada ani mukhyamantri annaru. 'srisailam, saagarnuku neellu vaste rendu rashtralaku vaataaluntaayi kada? godavari jalaalu vaste apy, telangaanaloni jillaalu bagupadatayi. neellu vaste santoshinchaalsindi poyi vimarsalu chestara? srisailam, sagary rendu rashtrala sarihaddullo unnaayi. rashtranni vibhajinchetappudu srisailam, sagary maaku kaavaalani enduku adagaledu. godavari jalaalu krishna aayakattuku vaste manchi vishayame kada? vaastava paristhitulanu artham chesukoni harshinchaalsindipoyi rajakeeyaalu chestara?' ani jagan mandipaddaaru.